Lincoln Park Zoo

Lincoln Park Zoo on Yhdysvaltojen Chicagossa sijaitseva eläintarha. Se perustettiin vuonna 1868, ja se on yksi Yhdysvaltojen vanhimmista eläintarhoista. Eläintarhan pinta-ala on 14 hehtaaria (140 000 m²), ja siellä on yli 1 200 eläinyksilöä noin 230 lajista. Lincoln Park Zoo on yksi harvoista Yhdysvaltojen eläintarhoista, joihin on vapaa pääsy. Lincoln Park Zoo tunnetaan onnistuneesta gorillojen lisääntymisohjelmastaan. Sen merkittävimpiin eläinryhmiin kuuluvat kissaeläimet ja eteläamerikkalaiset kädelliset. Eläintarhan merieläinkokoelma siirrettiin vuonna 1930 Shedd Aquariumiin. Eläintarhaa uudistettiin laajasti 1900-luvun jälkipuoliskolla. Lähteet Aiheesta muualla Kuvia tai muita tiedostoja aiheesta Lincoln Park Zoo Wikimedia Commonsissa Kotisivut (englanniksi, espanjaksi, puolaksi, kiinaksi)